BlackKakapo/recipes-ro huggingface dataset:
Prajitura cu scortisoara si nuci 

Ingrediente:
● Unt - 200 g  (150g pt aluat si 50g pt umplutura)
● Zahar - 220 g 
● Esenta de vanilie - 1 buc 
● Oua - 4 buc 
● Smantana - 300 g  (grasime 10%)
● Sare - 0.25 lingurite 
● Praf de copt - 1 lingurita 
● Bicarbonat de sodiu - 1 lingurita 
● Faina alba calitate superioara - 340 g  (300g pt aluat si 40g pt umplutura)
● Zahar brut - 200 g 
● Scortisoara - 2 lingurite 
● Nuci - 200 g 

Mod de preparare:
1. Amestecati 300g de faina cu praful de copt, bicarbonatul de sodiu si sarea.
2. Mixati bine 150g de unt moale cu zaharul si vanilia.. Apoi adaugati ouale, cate unul, mixati bine dupa fiecare si adaugati urmatorul abia dupa ce s-a incorporat bine precedentul.
3. Dupa ce ati incorporat ouale adaugati 1/3 din smantana, amestecati.
4. Apoi adaugati 1/3 din compozitia de faina de la pasul 1. Amestecati pana se incorporeaza.
In asa fel, adaugati inca in 2 runde restul de smantana si de faina. Dupa ce ati incorporat ultima partida de faina, nu amestecati mult cu mixerul, va opriti si pregatiti umplutura.
5. Amestecati 40 g de faina, zaharul brun si scortisoara.
6. Adaugati 50g de unt moale si amestecati bine (perfect ar fi cu mainile).
7. Apoi adaugati nucile, eu le-am maruntit cam mult, ar trebuie mai bine sa le taiati cu un cutit, sa fie bucatile mai mari.
8. Amestecati bine, aceasta va fi umplutura prajiturii.
9. Asterneti cu hartie de copt tava de cuptor, peretii  tavii le ungeti cu unt. Pentru aceasta cantitate de ingrediente va trebuie o tava dreptunghiulara mare, adanca. Daca vreti sa faceti mai putin, puneti ingredientele in jumate si folositi o tava mai mica.
10. Turnati jumatate din aluat in tava, il intindeti uniform cu o lingura. Apoi presarati jumatate din umplutura pe toata suprafata.
11. Apoi turnati cealalta jumatate de aluat si presarati restul de umplutura. Puneti tava la cuptor la 180-200 grade.
12. Cand se rumeneste si creste, o testati cu scobitoarea, scoateti din cuptor si lasati sa se racoreasca.
13. Apoi o portionati si serviti sau calda sau rece.
Pofta Buna!
Salata Greceasca cu Pui si Avocado Reteta  

Ingrediente:
● Castraveti - 1 buc 
● Rosii cherry medii - 6 buc 
● Avocado - 1 buc  (puteti folosi doar jumate din el, daca nu va place mult)
● Ceapa rosie - 0.5 buc 
● Salata verde - 100 g  (puteti combina cu alte frunza verzi care va plac - baby spanac, valeriana, rucola, etc)
● Piept de pui - 0.5 buc  (eu am avut o bucata de pastrama gatita in casa, reteta in pasi o gasiti)
● Masline - 100 g 
● Branza feta sau telemea - 100 g 
● Ulei de masline extravirgin - 70 ml 
● Lamaie - 0.5 buc 
● Otet de mere - 2 linguri 
● Sare - 1 lingurita 
● Usturoi (catei) - 1 buc 
● Oregano uscat - 1 lingurita 
● Mustar - 0.5 buc 
● Piper negru macinat - 0.25 lingurite 

Mod de preparare:
1. Mai intai puneti pieptul de pui pe gratar, sau il faceti din timp pastrama de casa dupa reteta mea. Eu de obicei pregatesc mai multe fileuri si le tin la congelator pentru retete de acest tip.
2. Spalati, uscati si rupeti frunzele de salata.
Eu le-am mixat cu frunze de baby spanac, dar puteti sa adaugati orice tip de verdeata va place.
3. Pregatiti si spalati restul legumelor, aveti grija avocado sa fie bine copt si moale.
4. Dressingul pentru salata recomand sa-l pregatiti intr-un borcan mic - este mult mai usor de mixat si pastrat la frigider pentru mai multe runde de salate.
5. Deci, turnati in borcan uleiul de masline - aici am folosit uleiul marca Fine Life, din magazinele LaDoiPasi.
6. Adaugati zeama de la o jumatate de lamaie, 2 linguri de otet, 0.5 lingurita mustar, 1 catel de usturoi pisat, 1 lingurita de sare, 0.5 lingurita oregano uscat si putin piper negru macinat.
7. Puneti capacul la borcan si il agitati bine, dressing-ul este gata si chiar vi-l recomand - e foarte bun!
8. Taiati repede castravetii, rosiile si ceapa - cubulete sau felii, cum va place.
9. Intr-un bol mare de salata puneti frunzele pregatite, legumele taiate si amestecati putin cu mainile.
10. Deasupra aranjati frumos feliile de pui.
11. Taiati avocado cubulete si il puneti peste legume.
12. Adaugati si branza Feta rupta bucati cu degetele.
13. Puneti si orice masline preferati deasupra, eu am avut masline negre fara samburi marca Fine Life.
14. Presarati peste toata salata inca 0.5 lingurita de oregano.
15. Chiar inainte de servire agitati bine dressing-ul si il turnati peste salata.
16. La masa o amestecati usor cu 2 furculite si savurati, este delicioasa!
Pofta Buna!
Pilaf de pui, cu gutuie 

Ingrediente:
● Piept de pui - 1 buc 
● Ceapa alba - 1 buc 
● Morcovi - 1 buc 
● Orez - bob rotund - 1 pahar 
● Apa - 2 pahare 
● Sare - 1 lingura 
● Ulei de floarea soarelui - 50 ml 
● Gutui - 1 buc 

Mod de preparare:
1. Pieptul de pui se taie cubulete medii.
Intr-o oala cu fund gros sau tuci incalziti bine uleiul si puneti la calit carnea, amestecati periodic.
2. In acest timp morcovul si ceapa se curata.
Apoi sa taie foarte marunt ambele, sau le treceti prin robot - aici le-am dat prin robotelul TurboChef de la Tupperware, cel care trageti de atza.
3. Dupa ce s-a calit putin carnea(vreo 5-10 minute) adaugati legumele taiate, amestecati bine si mai lasati 10 minute.
4. Dupa acest timp adaugati apa, amestecati, potriviti de sare si asteptati pana incepe sa fiarba.
5. Cand fierbe apa, adaugati orezul spalat, amestecati.
6. Si lasati sa fiarba la foc incet pana orezul se umfla - aveti grija sa nu absoarba toata apa, sa fie inca putin apos cand treceti la urmatorul pas.
7. Gutuia o spalati si taiati felii subtiri, cam de 2 mm grosime.
Le aranjati peste orezul din cratita.
8. Cu o lingura apasati usor sa intre putin feliile de gutuie in orez. Sa fie acoperite de apa care a mai ramas in orez.
9. Acoperiti cratita cu capac, mai lasati 5 minute la foc mic, apoi il opriti si lasati 30 de minute.
10. In acest timp gutuile se vor inmuia usor, dar nu se fac terci si lasa aroma in orez.
11. Si gata, il serviti cu o salata de legume preferata sau ca atare(gutuile sunt putin acrisoare si merg ca niste muraturi).
Pentru cine este mai pretentios la gusturi noi, dati gutuile la o parte si ii dati un pilaf de pui aromat si bun, dar nu isi va da seama de la ce este gustul:)
Pofta Buna!
Negresa cu bezea 

Ingrediente:
● Oua - 6 buc 
● Lapte - 300 ml 
● Zahar - 300 g 
● Unt - 150 g  (moale, la temperatura camerei)
● Cacao pudra - 40 g  (sau 4-5 linguri)
● Esenta de rom - 1 buc  (optional, daca va place)
● Esenta de vanilie - 1 buc 
● Ciocolata neagra - 30 g 
● Sare - 0.25 lingurite 
● Pesmet - 3 linguri  (optional pt tapetat tava)
● Praf de copt - 10 g  (1 plic)
● Faina alba - 160 g 

Mod de preparare:
1. Inainte sa va apucati efectiv de facut prajitura, dati drumul la cuptor(180-200grade) si pregatiti tava.
Eu am luat tava de 24x34 de cm, de sticla(luata de la Ikea, la pret f.rezonabil). Puteti folosit oricare alta tava adanca cam de aceeasi marime.
O puteti asterne cu hartie de copt sau cum am facut eu - ungeti cu unt si presarati bine cu pesmet, asta ca sa aveti o margine mai dreapta la prajitura(am observat ca de la hartie un pic se deformeaza, ca nu vine bine pe peretii tavii).
Daca nu aveti pesmet puteti unge tava cu unt/ulei si asterne hartie, asa va adera mai bine la pereti..
2. Separati albusurile de galbenusuri.
Galbenusurile le puneti intr-un bol adanc, adaugati 150g de zahar, un pic de sare si mixati bine pana se fac spuma mai deschisa la culoare.
3. Adaugati untul moale, mixati bine.
4. Apoi turnati laptele, adaugati faina, praful de copt, cacao si esenta de rom.
Mixati bine sa nu fie cocoloase.
5. Va iesi un aluat moale si putin mai dens, ca o smantana mai groasa.
6. Turnati aluatul in tava pregatita la pasul 1 si o dati la cuptorul preincalzit la 180-200 de grade pentru aproximativ 15 minute.
7. Cam peste 10 minute dupa ce ati dat tava in cuptor va apucati sa faceti spuma de albus.
Incepeti sa bateti albusurile cu un pic de sare(fara zahar), cand capata putin volum, ca in poza, incepeti sa adaugati zaharul cate putin(restul de 150g).
8. Iese o spuma moale, nu foarte aerata, cu zaharul dizolvat complet.
Adaugati in ea esenta de vanilie si amestecati atent.
9. Acum verificati blatul din cuptor, trebuie sa fie prins bine aluatul. Daca presati usor cu degetul in mijloc nu trebuie sa tremure coca, ca si cum ar fi cruda si lichida inauntru.
10. Puneti spuma de albus peste blat si o nivelati atent.
11. Cam asa ceva.
Puneti tava inapoi in cuptor, scadeti temperatura cuptorului la 150-160 de grade.
12. Lasati tava in cuptor cam 10 minute, cand sufleul se rumeneste putin si doar usor a crescut.
Nu lasati mai mult pt ca aveti riscul sa se lase albusul, se pleoshteste de tot dupa scoaterea din cuptor.
13. Cand este gata, o scoateti din cuptor si lasati putin pe masa.
In acest timp radeti ciocolata prin razatoarea marunta intr-o farfurie si apoi presarati ciocolata rasa peste sufleul fierbinte.
Nu radeti direct peste prajitura, aerul fierbinte care vine de la prajitura va topi ciocolata efectiv in maini si cam va veti enerva :)
14. Lasati sa se raceasca complet prajitura, asa ciocolata topita se va intari si va forma o crusta delicioasa pe sufleu.
Portionati si serviti cu mare placere!
Pofta Buna!
Paine Ciabatta fara framantare si rapida 

Ingrediente:
● Faina - 300 g  (puteti inlocui 1/3 sau 1/2 cu faina integrala)
● Apa - 275 ml 
● Sare - 1 lingurita 
● Drojdie uscata - 0.5 lingurite  (sau 10g drojdie proaspata)

Mod de preparare:
1. Intr-un bol mediu puneti faina, sarea si drojdia uscata.
2. Turnati apa peste acestea.
3. Si incepeti sa mixati compozitia cu carligele de la mixerul de mana. Continuati si insistati timp de 5 minute, pana aluatul devine uniform, ceva mai moale si lipicios.
4. Acum acoperiti bolul cu o folie de plastic si lasati aluatul sa creasca la temperatura camerei timp de 2 ore.
5. Dupa acest timp presarati vreo 2 maini bune de faina pe masa de bucatarie.
6. Cu spatula sau lingura va ajutati sa scoateti aluatul din bol pe masa presarata cu faina. 
Aluatul este foarte lipicios si pana acum nu a avut rost sa puneti painile pe el.
7. Peste el mai presarati putina faina.
8. Il taiati in 2 jumatati egale.
9. Acum luati fiecare bucata de aluat si o impaturiti de 3-4 ori in diverse directii. Faina va ajuta sa lucrati usor cu acest aluat moale si usor se intinde dupa modelare.
10. La ultima impaturire iarasi usor intindeti aluatul, sa-i dati forma aceasta alungita si plata. Mutati painica astfel formata in tava de cuptor asternuta cu hartie de copt.
La fel faceti si a 2-a paine.
Observati ca nu trebuie sa framantati deloc aluatul si sa-l apasati, doar usor intindeti, impaturiti si gata.
11. Lasati asa painicile sa creasca pe masa din bucatarie timp de 30-40 de minute.
12. Acum incingeti bine cuptorul la 200 de grade, cu o tava mica de cuptor la baza lui(eu am folosit o tava de pizza.
Cand puneti painea in cuptor, turnati in aceasta tava incinsa jumatate pahar de apa. Asa vom crea aburi in cuptor si painea va avea coaja crocanta si elastica.
13. Dupa 10 minute scoateti tava cu apa din cuptor si lasati painea sa se coaca inca 20-30 de minute, pana se rumeneste frumos.
Apoi o scoateti si lasati sa se racoreasca putin sub prosop.
14. Bineinteles cea mai buna este calda, dar la fel de gustoasa va fi si a 2-a zi.
Eu mai congelez una din ele pentru alta data, dar nu prea mai ramane la cat de buna este :)
Pofta Buna!
Parjoale la cuptor cu ciuperci si cascaval 

Ingrediente:
● Ciuperci albe proaspete - 500 g  (sau ciuperci conservate - 2- cutii de 200g)
● Ceapa alba - 2 buc 
● Carne tocata amestec(vita/porc) - 500 g  (eu am pus 1 kg si mi-au iesit 2 tavi de parjoale)
● Oua - 1 buc 
● Franzela simpla - 2 buc  (adica 2 felii - 150 g aproximativ)
● Cascaval clasic - 200 g 
● Sare - 1 lingura 
● Piper negru - 0.5 lingurite 

Mod de preparare:
1. O precizare pentru inceput - eu am facut o cantitate dubla de ingrediente - deci in poze veti vedea ca ingrediente sunt mai multe. Din 1 kg de carne ies cam 2 tavi de parjoale.
Ciupercile, daca sunt proaspete, le spalati, taiati marunt - le puneti la tigaie cu putin ulei sa se caleasca. Amestecati periodic pana se evapora toata apa si incep sa se rumeneasca.
2. Apoi adaugati o ceapa tocata marunt, amestecati, lasati sa se rumeneasca impreuna, apoi sarati si piperati putin dupa gust. Stingeti focul si incepeti sa pregatiti carnea.
3. Carnea si 1 ceapa se taie bucati medii (atat cat sa incapa in masina de tocat). Franzela se inmoaie in lapte sau apa.
Daca ati luat carne tocata gata, sariti peste acest pas.
4. Dati carnea, ceapa si franzela scursa bine de apa, prin masina de tocat. Adaugati 1 ou, sarea si piperul, amestecati bine cu mainile si o bateti putin.
5. Inmuiati mainile in apa si formati parjoalele - eu le-am facut rotunde. Le aranjati intr-o tava de cuptor unsa cu ulei si dati la cuptor la temperatura de 180-200 grade.
6. Peste 15-20 de min veti observa ca parjoale se fac mai mici, le scoateti, le apropiati una de alta, sa nu fie spatiu intre ele (asa este mai simplu de pus ciupercile si cascavalul). Pe fiecare parjoala puneti cate 1 lingura de ciuperci.
7. Apoi dati cascaval prin razatoare si presarati bine toate parjoalele. Le dati la cuptor inca 20-25 de min pana se topeste cascavalul si se patrund aromele.
8. Cat sunt calde le scoateti din tava cu o paleta, le puneti pe o farfurie sa se racoreasca. Se servesc calde (incalzite) cu orice garnitura preferata de legume.
Pofta Buna!
Prajitura rasturnata cu mure si lamaie 

Ingrediente:
● Mure - 700 g 
● Zahar - 150 g  (plus 3-4 linguri de zahar pentru toppingul de mure)
● Amidon alimentar - 1 lingura 
● Lamaie - 1 buc 
● Oua - 2 buc 
● Unt topit - 70 g  (plus 1-2 linguri de ulei pentru uns tava)
● Faina alba - 170 g 
● Praf de copt - 1 lingurita 
● Sare - 0.25 lingurite 
● Esenta de vanilie - 1 lingura 

Mod de preparare:
1. Mai intai pregatim tava pentru prajitura, si nu uitati sa porniti cuptorul la 190 de grade.
Deci ungeti cu putin ulei o tava rotunda de 26cm in diametru, de preferat cu borduri detasabile(dar nu neaparat).
2. O asterneti cu hartie de copt, observati ca datorita uleiului se va atasa mai bine la tava si o puteti aranja mult mai usor.
Neaparat bordurile hartiei sa fie de-a intregul cu baza, sa se ridice pe pereti ca sa evitam orice pierdere de zeama de la mure in proces, in plus sa nu se lipeasca prajitura de tava.
3. Intr-un bol mare puneti murele, adaugati zeama de la o lamaie(coaja o radeti dinainte si o pastrati pentru mai tarziu, in blat), 3-4 linguri de zahar si 1 lingura de amidon.
4. Amestecati bine cu o lingura si lasati putin la o parte pana pregatim restul ingredientelor.
5. Intr-o farfurie amestecati 170g de faina cu 1 lingurita praf de copt si putina sare.
6. In alt bol puneti 2 oua, 150g de zahar, esenta de vanilie si coaja rasa de la 1 lamaie(zeama am folosit-o mai sus).
Amestecati bine cu un tel pana devine o compozitie uniforma.
7. Apoi adaugati cate putin untul topit, amestecati bine.
8. La final adaugati compozitia de faina cu praf de copt si sare.
9. Amestecati bine cu telul pana dispar cocoloasele, aluatul trebuie sa fie lichid dar destul de dens, sa curga greu de pe lingura.
10. Acum, in tava pregatita la pasii 1-2 puneti murele, cu tot cu zeama care au lasat-o.
Scuturati putin sa se aranjeze pe toata baza tavii.
11. Deasupra turnati aluatul si il distribuiti atent cu lingura pe toata suprafata fructelor.
12. Puneti prajitura in cuptorul preincalzit la 190 de grade, pentru aproximativ 35-40 de minute, pana se rumeneste frumos blatul.
Dupa cuptor o lasati pe masa aproximativ 1-2 ore, sa se raceasca si siropul de la baza cu mure sa se faca mai dens.
13. Apoi scoateti bordurile de la tava, rasturnati prajitura pe o farfurie si scoateti atent hartia de copt.
Ar trebui sa obtineti deasupra asa un strat de mure, delicios si aromat.
14. Prajitura o serviti si calda, dar este ceva mai patrunsa si frageda dupa ce se raceste mai bine.
Noi am savurat-o asa simpla, dar se poate combina cu niste inghetata de vanilie, lamaie, fructe de padure, etc.
Pofta Buna!
Sarmale cu varza murata si pasat de porumb(de post) 

Ingrediente:
● Varza murata - 1 buc  (eu am avut o varza mai mare, eventual sa mai aveti una mica de rezerva)
● Pasat de porumb - 300 g  (sau crupe de porumb, vedeti la pasul 6 cum sunt)
● Morcovi - 3 buc  (cam 300g)
● Ceapa alba - 2 buc  (sau 200g)
● Pasta de ardei/rosii - 1 lingura 
● Sare - 1 lingura 
● Ulei de floarea soarelui - 100 ml 

Mod de preparare:
1. Varza se spala bine si se lasa 1 ora in apa, trebuie putin sa se desareze dar nu prea mult.
1. Ceapa se taie cubulete mici, morcovul se da prin razatoare.
2. Intr-o tigaie adanca incalziti uleiul si adaugati morcovii si ceapa impreuna la calit.
Amestecati bine si lasati cam 10 minute la foc mediu sa se inmoaie.
4. Adaugati pasta de ardei sau rosii, amestecati bine si inchideti focul.
5. Cam asa trebuie sa fie.
6. Vedeti aici cum este pasatul, sunt boabe ceva mai mari decat faina de porumb pt mamaliga.
Eu cumpar de la orice supermarket in Moldova, aici se poate gasi la Plafar dar cel mai sigur la piata de tarani.
Daca stiti unde se poate gasi in Bucuresti, sau in ce magazine din tara, voi fi bucuroasa daca ne scrieti la comentarii.
7. Se spala bine in cateva ape pana nu mai apar fulgi albi in apa.
8. Crupele spalate si scurse bine se amesteca cu legumele din tigaie, se potriveste de sare.
9. Intr-un tuci de 3-4 litri se pun la fund bucatele de varza murata, din acele care nu se pot folosi la facut sarmalele - cotor si frunzele groase.
10. Rupeti bucatele mici din frunza de varza, puneti la margine cate 1-2 lingurite de umplutura si rulati sarmale mici.
Asa le prefer si ies cele mai bune si coapte, sarmalutele mai mici.
11. Cam asa ceva.
Le aranjati straturi in oala.
12. Dupa ce ati facut toate sarmalele, cu restul de frunze ramase le acoperiti deasupra.
13. Se toarna apa, dar numai cat fix sa le acopere, nu mai mult!
14. Acoperiti tuciul cu capac, capacul de la al meu nu merge pt cuptor si am acoperit deasupra cu o bucata de foile de aluminiu.
Puneti la cuptor pentru 2 ore la 160 de grade, si apoi 1-2 ore la 100 de grade si la urma va recomand sa le mai uitati pe o ora si mai mult in cuptorul cald, dar oprit. Asta-i varianta cea mai delicioasa dar va ia ceva timp.
Altfel le puteti fierbe la foc mic pe aragaz timp de ora, apoi inca o ora la foc foarte-foarte mic sa se coaca si vreo jumate de ora lasati fara foc sa se patrunda.
15. Inainte de a opri focul, la cuptor sau aragaz sa le gustati neaparat, vedeti daca s-au fiert bine.
Daca sunt gata opriti focul si lasati sa se patrunda.
16. Le serviti calde, si daca nu tineti post cu putin iaurt sau smantana pe langa.
Sunt foarte bune, o sa va surprinda mult daca le incercati.
Pofta Buna!
Salata cu rosii, castraveti, porumb si branza 

Ingrediente:
● Porumb conservat - 1 buc 
● Rosii - 3 buc 
● Castraveti - 1 buc  (daca sunt castraveti mai mici, 3 bucati)
● Ceapa rosie - 1 buc 
● Salata verde - 1 buc 
● Telemea de vaca - 100 g  (sau orice tip de branza/cascaval preferate)
● Sare - 0.5 lingurite 
● Ulei de floarea soarelui - 3 linguri  (sau ulei de masline)

Mod de preparare:
1. Spalati legumele si pregatiti restul ingredientelor sa fie la indemana.
2. Intr-un vas puneti porumbul scurs de sucul din borcan.
3. Peste porumb taiati rosiile bucati medii.
4. Apoi taiati castravetii semicercuri.
5. Adaugati ceapa taiata fidea, potriviti de ulei si sare si amestecati.
6. Intr-o farfurie plata sa aranjeaza frunzele de salata, se pune in mijloc amestecul de legume preparat anterior si se decoreaza cu bucatele mici de branza telemea.
Pofta Buna!
Conopida la cuptor cu unt si sare Reteta  

Ingrediente:
● Conopida - 1 buc 
● Unt - 100 g  (sa fie moale, la temperatura camerei)
● Sare - 1 lingurita 

Mod de preparare:
1. In primul rand recomand sa alegeti conopida proaspata(chiar si importata), alba, fara pete si sa nu fie vestejita.
Taiati cotorul si rupeti frunzele.
2. Scobiti cat mai mult din cotor cu un cutit - conopida trebuie sa se tina intreaga dar se va coace mai bine daca va avea cat mai putin din cotorul gros si inutil din mijloc.
3. Si un detaliu important!
Alegeti o tava de copt putin mai mare decat conopida, eu am folosit de 2 ori tavile simple si mari de cuptor si am avut surpriza ca untul s-a intins pe toata suprafata si a facut un fum extraordinar in bucatarie. In tava mica el ramane compact si nu se arde pe sub conopida.
4. Untul moale il luati cu mainile si incepeti sa ungeti fara mila conopida pe toate partile si buchetele.
5. Cam asa, sa fie acoperita bine cu unt.
6. O presarati si cu sare pe toate partile.
7. Si o puneti in cuptorul preincalzit la 200 de grade pentru 1 ora.
8. Si dupa fiecare 15 minute o scoateti atent din cuptor si ungeti cu untul care se mai scurge pe fundul tavii.
9. Pe parcurs se bronzeaza tot mai mult.
10. Si la final va fi cam asa - o testati cu un cutit, sa intre usor in conopida, atunci este gata si o lasati putin sa se racoreasca.
11. Apoi taiati in jumatate si desfaceti cu un cutit in buchetele mici.
12. Neaparat mai presarati putin sare, pe interior sarea presarata deasupra nu ajunge, dar depinde si de gusturi.
13. Noi o mancam asa simpla, este putin crocanta, aromata si garnitura perfecta la niste carne sau peste - de fiecare data pare putina si copiii se grabesc s-o ia din farfurie :)
Pofta Buna!
Porc dulce acrisor cu ananas 

Ingrediente:
● File de porc - 600 g 
● Sos de soia - 150 ml 
● Faina alba - 1 lingura 
● Amidon alimentar - 1 lingura 
● Morcovi - 1 buc 
● Ardei gras rosu - 1 buc  (sau verde)
● Ananas bucati/conserva - 150 g  (scurs de zeama bine)
● Ulei de floarea soarelui - 50 ml 
● Suc de rosii - 200 ml  (adica bulion)
● Zahar - 2 linguri 
● Otet - 2 linguri 
● Sare - 1 lingurita  (puneti dupa gust)

Mod de preparare:
1. Carnea de porc se taie bucati medii.
2. O puneti intr-un bol mai adanc, adaugati sosul de soia, faina si amidonul.
3. Amestecati bine cu o lingura si puneti deoparte sa se marineze pana pregatim restul ingredientelor.
4. Morcovul si ardeiul se taie julien subtire.
5. Intr-o tigaie adanca incingeti uleiul, adaugati morcovul si caliti 3-4 minute.
6. Apoi merge ardeiul - mai caliti 2-3 minute.
7. Adaugati ananasul taiat bucati mai mici - amestecati si mai lasati 2 minute.
8. Legumele astfel preparate le puneti deoparte intr-o farfurie.
9. In tigaia incinsa am pus carnea marinata in sos de soia si am lasat sa se rumeneasca bine vreo 10-15 minute, mai amestecand periodic.
Nu va speriati daca se face mai urata treaba, sosul de soia se mai lipeste de peretii tigaii - dar la final totul va fi bine.
10. In acest timp am amestecat sosul de rosii cu zahar, otet si sare(dupa gust).
11. Cand carnea se mai face, adaugati legumele sotate.
12. Apoi adaugati sosul de rosii si amestecati. Lasati la foc mare pana incepe sa fiarba, faceti focul mic si lasati inca 10 minute.
13. Veti observa cum pe parcurs sosul se transforma in ceva frumos si delicios - combinatia de sos de soia cu sos de rosii este perfecta.
14. Si gata, serviti cu orice garnitura va place, perfect este orezul dar merge bine si cu o salata de legume.
Pofta Buna!
Pate de ficat, reteta rapida 

Ingrediente:
● Ficatei de pui - 3 buc  (sau de porc/vita - aproximativ 150-200g)
● Unt - 100 g  (sa fie moale, la temperatura camerei)
● Sare si piper - 0.5 lingurite  (dupa gust)

Mod de preparare:
1. Spalati putin ficateii, puneti intr-o cratita mica si turnati apa sa-i acopere bine.
Puneti pe aragaz, cand incep sa fiarba faceti focul mic si lasati 30-40 de minute.
2. Dupa acest timp, puneti ficateii fierti intr-un bol, adaugati peste ei 80g de unt moale, putina sare si piper.
Mai adaugati aproximativ jumatate de pahar din apa in care au fiert ficateii.
3. Incepeti sa mixati cu blenderul vertical in bol.
4. Insistati pana compozitia devine omogena si foarte fina.
Trebuie sa obtineti o pasta de consistenta unui iaurt, daca este prea groasa mai adaugati putina zeama in care au fiert ficatii. Gustati si mai potriviti de sare, piper dupa gust.
5. Mutati pate-ul intr-o farfurie/bol/casoleta putin adanca si nivelati bine.
6. Topiti restul de 20g de unt si il turnati peste pate.
Puneti la frigider pentru cateva ore, dupa acest timp se mai intareste si va avea consistenta perfecta.
7. Este fantastic de bun, sotului nu-i venea sa creada ca se pregateste atat de simplu, dar are un gust atat de delicios.
Pofta Buna!